Till Lindemann

Tilas Lindemanas (; g. 1963 m. sausio 4 d., Leipcige, VDR) – Vokietijos metalo grupės „Rammstein“ vokalistas, vadovas ir tekstų autorius.

 Biografija 

T. Lindemanas gimė Leipcige. Jo tėvas buvo poetas, o motina – žurnalistė. Jis turi vieną seserį, kuri už jį šešeriais metais jaunesnė. Tėvas norėjo, kad Tilas taptų poetu. 2002 m. T. Lindemanas išleido eilėraščių knygą „Messer“ ('Peilis').

Būdamas 11 metų, T. Lindemanas pradėjo lankyti sporto mokyklą. Norėjo dalyvauti 1980 m. olimpinėse žaidynėse Maskvoje, bet dėl traumų paliko sportą.

Išsiskyręs, turi dvi dukteris – Nele ir Maria-Luiza.

 Karjera 

T. Lindemano draugas Richard Kruspe seniai svajojo sukurti savo roko grupę ir T. Lindemanui pasiūlė dainuoti. T. Lindemanas nusistebėjo, kadangi galvojo negalintis dainuoti. Bet tapo grupės „Rammstein“ vokalistu. Grupė išleidusi 7 studijinius albumus, 25 singlus ir 4 vaizdinius albumus.

 Įtarimai priekabiavimu  
2023 m. gegužės 22 d. „Rammstein“ koncertavo Vingio parke.

Grupės gerbėja iš Airijos Shelby Lynn „Twitteryje“ pareiškė, kad po koncerto T. Lindemanas pakvietė ją į vakarėlį, kuriame buvo grupės nariai, darbuotojai ir gerbėjai.

Gegužės 23 d. viešbutyje pabudusi S. Lynn pamatė savo hematomas. Neprisiminė, kas buvo vakarėlyje. Tvirtino, kad T. Lindemanas ją ir kitas vakarėlyje buvusias gerbėjas vaišino stikline tekilos. Po to S. Lynn prastai pasijuto, kaltina vokalistą ją apsvaiginus. S. Lynn atpasakojo savo dialogą su T. Lindemanu. Tvirtino, kad būgnininkas Joe Letz teigė T. Lindemanui, kad S. Lynn nori sueities su juo. S. Lynn tam paprieštaravo, dėl to T. Lindemanas elgėsi agresyviai. S. Lynn apkaltino Lietuvos policiją, esą pranešus apie bandymą išprievartauti apsvaiginus narkotikais, atvykę pareigūnai neturėjo specializuotų testavimo priemonių. Dėl to ji tyrėsi Airijoje. Lietuvos policijos atstovų teigimu, pati S. Lynn pareigūnams sakė pretenzijų neturinti, pareiškimo nerašė.https://www.15min.lt/zmones/naujiena/muzika/mergina-kreipesi-i-airijos-pareigunus-del-galimos-prievartos-rammstein-koncerte-vilniuje-1054-2060826

Koncerto organizatoriaus „Live Nation Lietuva“ vadovas Aleksandras Karablikovas atmetė bet kokius airės kaltinimus. Jos liudijimus „Twitteryje“ oficialiai paneigė ir „Rammstein“.https://www.15min.lt/zmones/naujiena/lietuva/po-kaltinimu-seksualiniu-smurtu-grupei-rammstein-sureagavo-patys-rokeriai-pateike-savo-atsaka-1050-2060514

Dėl situacijos Lietuvos žmogaus teisių centro darbuotojai kreipėsi į Seimo Žmogaus teisių komitetą. Prašo parlamentinės kontrolės institucijų pasirengimui reaguoti į analogiškas situacijas.https://www.lrt.lt/naujienos/lietuvoje/2/2000176/policija-patvirtino-kad-sulauke-skambucio-po-rammstein-koncerto-itare-kad-galejo-apsvaiginti-ir-isprievartauti-bet-pareiskimo-neuzpilde

 Poezija 
 Lindemann, Till (2002). Messer [Peilis]. Frankfurt am Main: Eichborn. ISBN 3-8218-0927-2.
 Lindemann, Till (2013). In stillen Nächten [Tyliomis naktimis]. Köln: Kiepenheuer & Witsch. ISBN 978-3462045246.

 Šaltiniai 

 Nuorodos 


Kategorija:Vokietijos dainininkai
Kategorija:Vokietijos metalo atlikėjai